Your Chicken Died of Hunger
Your Chicken Died of Hunger ass e Kuerzfilm vun der lëtzebuergescher Regisseurin Beryl Koltz aus dem Joer 2002.

Ëm wat geet et am Film? 
Dräi Männer ginn op eng Konschtfoire, wou si d'Haaptwierk wëlle klauen: eng Foto vun engem gouerege Poulet, déi den Titel Your Chicken Died of Hunger ("Däi Poulet ass erhéngert") dréit.

Filmproduktioun an -promotioun 

Fir d'Produktioun vum Film krut d'Produktiounsgesellschaft Samsa Film deemools e Subsid an Héicht vu fënnef Millioune Lëtzebuerger Frang, haut ronn 124.000 Euro, vum Lëtzebuerger Filmfong.

De Film ass eleng 2002 op 21 Filmfestivalle gelaf, an 2003 op véier weideren.

Lëtzebuergesch Filmer
Lëtzebuergesch Kuerzfilmer
Filmer vun der Beryl Koltz
Filmer 2002